|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | Ministarstvo javne uprave |
| NAZIV PROPISA | Nacrt zakona o izmjenama i dopunama Zakona o slobodnom pristupu informacijama |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| Donošenjem Zakona o izmjenama i dopunama Zakona o slobodnom pristupu informacijama, omogućiće se efikasnije ostvarivanje prava na slobodan pristup informacijama uz smanjenje troškova za korisnike, na koji način će se stvoriti efikasan instrument za ostvarivanje prava građana na pristup informacijama u posjedu organa vlasti, uz odgovarajuće osiguravanje samog postupka, zaštite javnog interesa, kao i zaštite odgovarajućih posebnih legitimnih interesa.  Bez izmjena i dopuna Zakona o slobodnom pristupu informacijama (“status quo” opcija), ne bi se moglo obezbijediti efikasnije ostvarivanje prava na slobodan pristup informacijama, kao ni usaglašavnje ovog propisa sa priznatim međunarodnim i evropskim standardima, te usaglašavanje sa relevantnim procesnim i materijalnim zakonima u ovoj oblasti. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Predloženim propisom stvoriće se neophodni normativni okvir za efikasnije ostvarivanje prava na slobodan pristu informacijama, uz smanjenje troškova za korisnike, efikasniji, a samim tim i transparentniji rad organa vlasti.  Takođe, Strategijom reforme javne uprave za period 2016 do 2020. godine, u oblasti slobodnog pristupa informacijama prepoznati su određeni problemi, pa su s tim u vezi u cilju prevazilaženja identifikovanih problema, Strategijom i Akcionim planom 2018-2020 za njeno sprovođenje, planirane su određene aktivnosti radi unaprjeđenja stanja u ovoj oblasti. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Obaveza donošenja ovog zakona proizilazi iz Akcionog Plana 2018-2020 za sprovođenje Strategije reforme javne uprave 2016-2020 i Programa rada Vlade Crne Gore za 2019. godinu. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Direktni efekti predloženih izmjena i dopuna imaće pozitivne uticaje na građane, u smislu efikasnijeg ostvarivanja prava na slobodan pristup informacijama, što će omogućiti da građani dobro i pravovremeno informisani o pitanjima o kojima treba da se opredjeljuju ili donose odluke. Sa druge strane, direktni efekti predloženih izmjena i dopuna odraziće se i na efikasniji rad organa vlasti sužavajući prostor za zloupotrebe od strane organa vlasti, podsticajno djelujući na zakonitost i pravilnost u postupanju, te doprinijeti još većoj otvorenosti i transparentnosti organa vlasti.  Donošenjem zakona neće se stvoriti troškovi građanima i privredi, tj. pravo na pristup informaciji biće uređeno na način koji je jednostavan i besplatan za sve korisnike, te troškovi neće opterećivati ostvarivanje prava korisnika ili biti u koliziji sa javnim interesom.  Donošenjem ovog zakona neće se stvoriti administrativna opterećenja i biznis barijere. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Dbrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Za implementaciju ovog zakona iz budžeta Crne Gore nije potrebno obezbjeđenje dodatnih finansijskih sredstava.  Implementacijom propisa ne proizilaze međunarodne finansijske obaveze.  Usvajanjem propisa nije predviđeno donošenje podzakonskih akata iz kojih će proisteći finansijske obaveze. Sprovođenjem predloženih izmjena i dopuna zakona neće se ostvariti prihod za Budžet Crne Gore. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| U izradi propisa korišćena je eksterna ekspertska podrška u okviru projekta finansiranog od strane Evropske unije 'Support to further develop Montenegro's legislative framework on free access to information', CRIS number IPA/2019/406-203.  Ministarstvo javne uprave formiralo je Radnu grupu za izradu Predloga zakona o izmjenama i dopunama Zakona o slobodnom pristupu informacijama, u čijem sastavu su predstavnici Ministarstva javne uprave, Ministarstva pravde, Agencije za zaštitu ličnih podataka i slobodan pristup informacijama, Direkcija za zaštitu tajnih podataka, predstavnici Univerziteta Crne Gore i predstavnik nevladinog sektora. | |
| 7. Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Kako bi se otklonile potencijalne prepreke za implementaciju Zakona, a u cilju pune i pravilne primjene od strane organa vlasti, Ministarstvo javne uprave će u saradnji sa Agencijom za zaštitu ličnih podataka i slobodan pristup informacijama izraditi smjernice za sprovođenje testa štetnosti i primjene novog instituta zloupotrebe prava, te u kontinuitetu u saradnji sa Upravom za kadrove, organizovati edukaciju zaposlenih u organima vlasti koji rade na poslovima slobodnog pristupa informacijama.  Agencija za zaštitu ličnih podataka i slobodan pristup informacijama je zadužena za sprovođenje monitoringa i evaluacije primjene ovog zakona. | |
|  | |

Podgorica, 17.09.2019. godine

**MINISTARKA**

**Suzana Pribilović**